Document ID: 32004R0746

Komisijas Regula (EK) Nr. 746/2004
(2004. gada 22. aprīlis),
ar ko pielāgo dažas regulas par lauksaimniecības produktu bioloģisko ražošanu un attiecīgām norādēm par lauksaimniecības produktiem un pārtikas produktiem sakarā ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 57. panta 2. punktu,
tā kā:
(1) Lai veiktu vajadzīgos pielāgojumus sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas (še turpmāk jaunās dalībvalstis) pievienošanos Eiropas Savienībai, ir jāveic noteikti tehniskie grozījumi dažās Komisijas regulās par lauksaimniecības produktu bioloģisko ražošanu un ar to saistītām norādēm par lauksaimniecības produktiem un pārtikas produktiem.
(2) V pielikuma B daļa Padomes 1991. gada 24. jūnija Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1] nosaka Kopienas logotipu paraugus, kā arī šajos logotipos ievietojamās norādes. V pielikuma B.2 un B.3 daļas jāpapildina, ietverot jauno dalībvalstu valodas.
(3) Pielikumā Komisijas 1992. gada 14. janvāra Regulai (EEK) Nr. 94/92, ar ko nosaka sīki izstrādātus noteikumus, lai īstenotu ievešanas kārtību no trešām valstīm, kura noteikta Regulā (EEK) Nr. 2092/91 par lauksaimniecības produktu bioloģisko ražošanu un attiecīgām norādēm par lauksaimniecības produktiem un pārtikas produktiem [2], noteikts Regulas (EEK) Nr. 2092/91 11 panta 1 punkta a) apakšpunktā minēto trešo valstu sarakts. Minētajā pielikumā jāsvītro atsauces uz Čehiju un Ungāriju.
(4) Saskaņā ar 7. panta otro punktu Komisijas 2001. gada 7. septembra Regulā (EK) Nr. 1788/2001, ar ko nosaka sīki izstrādātus noteikumus, lai īstenotu noteikumus par pārbaudes sertifikātu importam no trešām valstīm, ievērojot 11. pantu Padomes Regulā (EEK) Nr. 2092/91 par lauksaimniecības produktu bioloģisku ražošanu un attiecīgām norādēm [3], dalībvalstis līdz 2002. gada 1. aprīlim informē cita citu un Komisiju par pasākumiem, ko tās veikušas, lai ieviestu sertifikātu sistēmu, jo īpaši tas attiecas uz kompetentajām iestādēm. Minētais datums jāpielāgo attiecībā uz jaunajām dalībvalstīm, ņemot vērā nepieciešamību nodrošināt to, lai iestāšanās dienā informācija par jauno dalībvalstu kompetentajām iestādēm būtu pieejama visā Kopienā.
(5) Saskaņā ar 2. pantu Komisijas 2002. gada 15. marta Regulā (EK) Nr. 473/2002, ar ko groza I, II un VI pielikumu Padomes Regulā (EEK) Nr. 2092/91 par lauksaimniecības produktu bioloģisku ražošanu un attiecīgām norādēm par lauksaimniecības produktiem un pārtikas produktiem, un ar ko nosaka sīki izstrādātus noteikumus attiecībā uz informācijas nodošanu par vara savienojumu izmantošanu [4], dalībvalstis līdz 2002. gada 30. jūnijam, piemērojot atkāpi, kas noteikta vara savienojumu maksimālajiem vara savienojumu pieļaujamajiem daudzumiem, informē Komisiju un citas dalībvalstis par pasākumiem, kas veikti, lai īstenotu atkāpi, un līdz 2004. gada 31. decembrim sniedz ziņojumu par šo pasākumu īstenošanu un rezultātiem. Šie datumi jāpielāgo attiecībā uz jaunajām dalībvalstīm, lai tām būtu pietiekami daudz laika sniegt prasīto informāciju.
(6) 6. pantā Komisijas 2003. gada 5. februāra Regulā (EK) Nr. 223/2003, ar ko nosaka marķēšanas prasības saistībā ar bioloģiskās ražošanas metodi barībai, barības maisījumiem un barības sastāvdaļām un ar ko groza Padomes Regulu (EEK) Nr. 2092/91 [5], 6. pantā ir paredzēti nosacījumi, ar kādiem pārejas periodā vēl aizvien drīkst izmantot tirdzniecības markas, uz kurām ir norāde par bioloģiskās ražošanas metodi, marķējot un reklamējot barības produktus, kas neatbilst šīs regulas prasībām. Atbilstīgi šiem nosacījumiem tirdzniecības markas reģistrācijas pieteikums bija jāiesniedz līdz 1999. gada 24. augustam. Šis datums jāpielāgo attiecībā uz jaunajām dalībvalstīm.
(7) Tādēļ atbilstīgi jāgroza Regulas (EEK) Nr. 2092/91, (EEK) Nr. 94/92, (EEK) Nr. 1788/2001, (EK) Nr. 473/2002 un (EK) Nr. 223/2003,
IR PIEŅĒMUSI ŠO REGULU.
1. pants
Regulas (EEK) Nr. 2092/91 V pielikuma B daļu groza šādi:
1. B.2 daļu aizstāj ar šādu:
B.2 Paraugi
+++++ TIFF +++++
+++++ TIFF +++++
2. ES
"B.3.1 AGRICULTURA ECOLÓGICA
CS : EKOLOGICKÉ ZEMĚDĚLSTVÍ
DA : ØKOLOGISK JORDBRUG
DE : BIOLOGISCHE LANDWIRTSCHAFT OR ÖKOLOGISCHER LANDBAU
ET : MAHEPÕLLUMAJANDUS VÕI ÖKOLOOGILINE PÕLLUMAJANDUS
EL : ΒΙΟΛΟΓΙΚΗ ΓΕΩΡΓΙΑ
EN : ORGANIC FARMING
FR : AGRICULTURE BIOLOGIQUE
HU : ÖKOLÓGIAI GAZDÁLKODÁS
IT : AGRICOLTURA BIOLOGICA
LT : EKOLOGINIS ŽEMĖS ŪKIS
LV : BIOLOĢISKĀ LAUKSAIMNIECĪBA
MT : AGRIKULTURA ORGANIKA
NL : BIOLOGISCHE LANDBOUW
PL : ROLNICTWO EKOLOGICZNE
PT : AGRICULTURA BIOLÓGICA
SK : EKOLOGICKÉ POĽNOHOSPODÁRSTVO
SL : EKOLOŠKO KMETIJSTVO
FI : LUONNONMUKAINEN MAATALOUSTUOTANTO
SV : EKOLOGISKT JORDBRUK
B.3.1 daļu aizstāj ar šādu: Vienotās norādes : Single indications:"
2. pants
Regulas (EEK) Nr. 94/1992 pielikumā svītro ierakstus par Čehiju un Ungāriju.
3. pants
Regulas (EK) Nr. 1788/2001 7. pantu papildina ar šādu punktu:
"Čehijai, Kiprai, Igaunijai, Ungārijai, Latvijai, Lietuvai, Maltai, Polijai, Slovākijai un Slovēnijai otrajā daļā minētais datums ir 2004. gada 1. maijs"
.
4. pants
Regulas (EK) Nr. 473/2002 2. pantā pēc pirmās daļas iekļauj šādu daļu:
"Čehijai, Kiprai, Igaunijai, Ungārijai, Latvijai, Lietuvai, Maltai, Polijai, Slovākijai un Slovēnijai pirmās daļas pirmajā ievilkumā minētais datums ir 2004. gada 1. augusts, bet pirmās daļas otrajā ievilkumā minētais datums ir 2005. gada 31. decembris"
.
5. pants
Regulas (EK) Nr. 223/2003 6. pantu papildina ar šādu punktu:
"Čehijai, Kiprai, Igaunijai, Ungārijai, Latvijai, Lietuvai, Maltai, Polijai, Slovākijai un Slovēnijai pirmās daļas a) apakšpunktā minētais piemērošanas datums vēlākais ir 2004. gada 1. maijs"
.
6. pants
Šī regula stājas spēkā tad, ja stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgums, un minētā līguma spēkā stāšanās dienā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 22. aprīlī

Labels: 3
17
6